Gunnar Kvassheim

Gunnar Kvassheim (født 1953) er en norsk pressemann og politiker (V).

Han er høyskolekandidat i samfunnsfag fra Rogaland distriktshøgskole fra 1975 og begynte å arbeide som journalist året etter. Han var ansvarlig redaktør av Dalane Tidende i Egersund 1986-1997. Etter en periode som direktør for miljø- og samfunnsansvar i Lyse-konsernet 2009–2010 var han på ny ansvarlig redaktør i Dalane Tidende fra 2010. Han har også vært styreleder i Norsk Presseforbund og nestleder i Mediebedriftenes Landsforbund.70 års omtale i Aftenposten 14. juni 2023

Lokalpolitisk var han medlem av Eigersund kommunestyre 1976–1983 og medlem av Rogaland fylkesting og fylkesutvalg 1980–1987. Kvassheim var innvalgt på Stortinget fra Rogaland 1997–2001 og 2005–2009, og fungerte som parlamentarisk leder og medlem av Stortingets energi- og miljøkomité i sin første periode. Senere var han statssekretær for statsminister Kjell Magne Bondevik 2001–2005. I denne perioden var Kvassheim sentral i utbyggingen av dobbeltsporet mellom Sandnes og Stavanger. Han var leder i Stortingets energi- og miljøkomité 2005–2009. I Venstre var han medlem av sentralstyret 1996–2008 og nestleder 1996–2002.

 Referanser 

 Eksterne lenker 



Kategori:Stortingsrepresentanter fra Venstre
Kategori:Stortingsrepresentanter for Rogaland
Kategori:Stortingsrepresentanter 2005–2009
Kategori:Stortingsrepresentanter 1997–2001
Kategori:Statssekretærer fra Venstre
Kategori:Lokalpolitikere i Eigersund
Kategori:Venstre-politikere i Rogaland
Kategori:Norske redaktører
Kategori:Journalister i norske lokalaviser
Kategori:Personer fra Eigersund kommune